stanford-oval/wikipedia huggingface dataset:
Kanadan jääkiekkoliitto

| Kanadan Jääkiekkoliitto |
| --- | --- |

Liittynyt IIHF:ään:  26. helmikuuta 1920
IIHF Ranking Miehet:  1. (2021)
IIHF Ranking Naiset:  2. (2021)
Presidentti:  Bob Nicholson
Aiheesta muualla
Sivusto
Infobox OKVirheellinen NIMI-arvo: 
Kanadan miesten maajoukkueen pelaajia.
Kanadan jääkiekkoliitto (Hockey Canada) on organisaatio, joka hallinnoi jääkiekkoa Kanadassa. Hockey Canada on Kansainvälisen jääkiekkoliiton jäsen. Hockey Canadan päämaja sijaitsee Calgaryssä ja toinen toimista Ottawassa. Vuonna 1994 liittoon liitettiin Canadian Amateur Hockey Association, joka oli aiemmin hallinnoinut amatoorikiekkoa Kanadassa.
Maajoukkueet

Kanadan miesten jääkiekkomaajoukkue
Kanadan naisten jääkiekkomaajoukkue
Kanadan alle 18-vuotiaiden jääkiekkomaajoukkue
Kanadan alle 20-vuotiaiden jääkiekkomaajoukkue
Kanadan naisten alle 18-vuotiaiden jääkiekkomaajoukkue
Alueliitot

British Columbia Amateur Hockey Association
Hockey Alberta
Hockey Eastern Ontario
Hockey Manitoba
Hockey New Brunswick
Hockey Northwestern Ontario
Hockey Nova Scotia
Hockey Québec
Hockey Newfoundland and Labrador
Hockey North
Ontario Hockey Federation
Hockey PEI
Saskatchewan Hockey Association
Julkisuuskuva

2010- ja 2020-luvuilla liitto on ollut useissa skandaaleissa, jotka koskevat liiton pelaajien tekemiä seksuaalirikoksia ja liiton toimintaa niiden peittelyssä. Esimerkiksi kesällä 2022 liitto myönsi Kanadan edustajainhuoneen kuulemisessa, että liitolla on erillinen rahasto, josta se voi maksaa korvauksia eri tilanteissa. Rahastosta on maksettu miljoonia dollareita korvauksia muun muassa seksuaalirikosten uhreille. Osa tuon rahaston varoista on kerätty jäsenmaksujen maksajilta, kuten harrastekiekkoilijoilta ja jääkiekkoa pelaavien lasten vanhemmilta. Kaikkiaan rahastosta oli korvattu vuoteen 2022 mennessä 21 eri seksuaalirikostapauksen kuluja. Tapaukset on otettu poliisitutkintaan vasta tiedotusvälineiden puututtua asiaan.
Aiheesta muualla

Hockey Canadan virallinen sivusto (englanniksi)
NHL-pelaajien epäillään tehneen naiselle hotelli­huoneessa hirviömäisiä asioita – pian paljastui Kanadan jääkiekon vaiettu salaisuus, Helsingin Sanomain artikkeli liitosta ja seksuaalirikoksista
Jääkiekkoliitot
Alankomaat
Andorra
Arabiemiirikunnat
Argentiina
Armenia
Australia
Azerbaidžan
Belgia
Bosnia-Herzegovina
Brasilia
Bulgaria
Chile
Espanja
Etelä-Afrikka
Etelä-Korea
Hongkong
Itävalta
Intia
Irlanti
Islanti
Iso-Britannia
Israel
Italia
Jamaika
Japani
Kanada
Kazakstan
Kiina
Kirgisia
Kreikka
Kroatia
Kuwait
Latvia
Liechtenstein
Liettua
Luxemburg
Macao
Makedonia
Malesia
Marokko
Meksiko
Moldova
Mongolia
Namibia
Norja
Pohjois-Korea
Portugal
Puola
Qatar
Ranska
Romania
Ruotsi
Saksa
Serbia
Singapore
Slovakia
Slovenia
Suomi
Sveitsi
Taiwan
Tanska
Thaimaa
Tšekki
Turkki
Ukraina
Unkari
Uusi-Seelanti
Valko-Venäjä
Venäjä
Viro
Yhdysvallat
Jääpallon SM-sarja 1961

| SM-sarja 1960–1961 |
| --- | --- |
Joukkueiden määrä:  10
Sarjajärjestelmä:  Yksinkertainen sarja
Mestari:  OPS
Toinen sija:  KUV
Kolmas sija:  Veiterä
Pudonneet joukkueet:  HIFK ja LrPT
Paras maalintekijä:  Tauno Timoska, KUV (15)
Alempi sarjataso:  Suomensarja
  ← 1960 :  1962 → 
Jääpallon SM-sarja kaudella 1960-1961 pelattiin kymmenen joukkueen yksinkertaisena sarjana. Sarjan päättyessä mitalikolmikko oli sama jo kuudetta kertaa peräkkäin, järjestys tosin vaihteli. OPS voitti mestaruuden. KUV oli hopealla ja Veiterä pronssilla. VPS oli neljäntenä tasapisteissä KUV:n ja Veiterän kanssa.
Mestaruussarja > Sarjataulukko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Oulun Palloseura | 9 | 7 | 1 | 1 | 36–20 | 15 |
| Käpylän Urheilu-Veikot | 9 | 5 | 2 | 2 | 38–18 | 12 |
| Lappeenrannan Veiterä | 9 | 5 | 2 | 2 | 27–16 | 12 |
| Vaasan Palloseura | 9 | 5 | 2 | 2 | 27–27 | 12 |
| Warkauden Pallo -35 | 9 | 5 | 1 | 3 | 29–23 | 11 |
| Oulun Työväen Palloilijat | 9 | 4 | 1 | 4 | 24–23 | 9 |
| Oulun Luistinseura | 9 | 4 | 0 | 5 | 27–23 | 8 |
| Veitsiluodon Vastus | 9 | 1 | 3 | 5 | 21–34 | 5 |
| Helsingin IFK | 9 | 2 | 1 | 6 | 14–32 | 5 |
| Lappeenrannan Pallo-Toverit | 9 | 0 | 1 | 8 | 17–38 | 1 |
Mestaruussarja > Ottelut

| Joukkue | OPS | KUV | LV | VPS | WP35 | OTP | OLS | VV | HIFK | LrPT |
| --- | --- | --- | --- | --- | --- | --- | --- | --- | --- | --- |
| Oulun Palloseura |  |  |  |  | 5-2 | 5-2 |  |  | 5-1 | 5-3 |
| Käpylän Urheilu-Veikot | 2-4 |  |  |  |  | 1-2 |  | 3-3 | 7-0 |  |
| Lappeenrannan Veiterä | 4-1 | 3-3 |  | 3-3 |  |  |  | 7-1 |  | 3-1 |
| Vaasan Palloseura | 3-3 | 1-3 |  |  | 3-1 | 3-2 |  |  |  | 7-4 |
| Warkauden Pallo -35 |  | 2-7 | 1-0 |  |  | 4-2 | 7-1 | 5-0 |  |  |
| Oulun Työväen Palloilijat |  |  | 6-1 |  |  |  | 1-5 | 3-3 | 3-0 |  |
| Oulun Luistinseura | 0-2 | 2-3 | 0-2 | 8-0 |  |  |  | 5-2 |  |  |
| Veitsiluodon Vastus | 3-6 |  |  | 1-2 |  |  |  |  | 1-1 | 7-2 |
| Helsingin IFK |  |  | 0-4 | 2-5 | 3-5 |  | 3-2 |  |  |  |
| Lappeenrannan Pallo-Toverit |  | 1-3 |  |  | 2-2 | 1-3 | 3-4 |  | 0-4 |  |
Uusinta putoamisesta: Vastus - HIFK 2-1.
HIFK ja LrPT putosivat sarjasta. Tilalle nousivat Mikkelin Palloilijat ja Vasa IFK.
Mestaruussarja > Yleisömäärät

|  | Joukkue | O | Yht>  | Ka>  |
| --- | --- | --- | --- | --- |
| 1 | Veiterä | 5 | 11 419 | 2 284 |
| 2 | OPS | 4 | 8 414 | 2 104 |
| 3 | OLS | 5 | 8 772 | 1 754 |
| 4 | WP-35 | 5 | 8 587 | 1 717 |
| 5 | OTP | 4 | 6 508 | 1 627 |
| 6 | KUV | 4 | 5 081 | 1 270 |
| 7 | VPS | 5 | 5 461 | 1 092 |
| 8 | Vastus | 4 | 3 068 | 767 |
| 9 | LrPT | 5 | 3 753 | 751 |
| 10 | HIFK | 4 | 2 742 | 686 |
|  | Yhteensä | 45 | 63 805 | 1418 |
Suomen-mestarit

OPS: Aarne Hyvönen, Jorma Ollanketo, Veijo Saariaho, Juhani Turpeenniemi, Pauli Heiskanen, Matti Kovalainen, Raimo Kaarela, Heikki Ollikainen, Seppo Alatalo, Alpo Aho, Seppo Yliluoma, Jorma Kukkonen, Kalevi Härmä ja Raimo Okkonen. Valmentaja: Reino Arvola
Kalulu

Kalulu on seuraavien henkilöiden nimi:
Kalulu (n. 1865–1877), afrikkalainen orja, Henry Morton Stanleyn adoptiolapsi
Aldo Kalulu (s. 1996), ranskalais-kinshasankongolainen jalkapalloilija, Gédéonin ja Pierren veli
Gédéon Kalulu (s. 1997), ranskalais-kinshasankongolainen jalkapalloilija, Aldon ja Pierren veli
Pierre Kalulu (s. 2000), ranskalainen jalkapalloilija, Aldon ja Gédéonin veli.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kate Nash

Nash vuonna 2007
Kate Marie Nash (s. 6. heinäkuuta 1987 Lontoo) on englantilainen indieartisti ja lauluntekijä. Hänen Made of Bricks albuminsa on myynyt platinaa Isossa-Britanniassa.
Nash syntyi Lontoossa ja kasvoi Harrow'ssa. Hän on pienestä pitäen ollut kiinnostunut musiikista. Nashin ura alkoi vuonna 2006, kun hän latasi musiikkiaan Myspace-sivustolle ja löysi itselleen pian sen jälkeen managerin.
Kehä V -hanke

Kehä V -hanke on projekti Hangosta Porvooseen johtavan kehätien kehittämiseksi. Tien länsiosa, valtatie 25, kulkee Hangosta Raaseporin, Lohjan, Vihdin, Nurmijärven ja Hyvinkään kautta Mäntsälään, josta se jatkuu kantatienä 55 Porvooseen. Yksi Kehä V:n keskeisistä tehtävistä on satamaliikenteen välittäminen Porvooseen ja Hankoon. Yksi projektin tavoitteista on vakiinnuttaa Kehä V -nimitys yleiseen käyttöön. Liikenteen puolesta Kehä V -vyöhykkeelle yritetään perustaa maakaasuverkkoa ja vahvistaa maakaasun asemaa Kehä V:n liikenteen polttoaineena. Tien nelikaistaistamista suunnitellaan välillä Virkkala–Lohja ja Muijala–Vihti sekä Hyvinkään ohittavalla osuudella.
Kehä V -vyöhykkeellä asuu noin 300 000 henkilöä.
Jääpallon SM-sarja 1964

| SM-sarja 1963–1964 |
| --- | --- |
Joukkueiden määrä:  10
Sarjajärjestelmä:  Yksinkertainen sarja
Mestari:  OPS
Toinen sija:  VIFK
Kolmas sija:  OLS
Pudonneet joukkueet:  HIFK ja OTP
Paras maalintekijä:  Pertti Tammilehto, Vastus (15)
Alempi sarjataso:  Suomensarja
  ← 1963 :  1965 → 
Jääpallon Suomenmestaruus kaudella 1963-1964 ratkaistiin yksinkertaisessa sarjassa. Tasaisen sarjan mestaruuden voitti Oulun Palloseura. OPS:n mestaruus oli viides perättäinen. Nousijajoukkue Vasa IFK jäi hopealle pisteen päähän OPS:sta. OLS sai pronssia paremman maalieron turvin ennen KUV:a. Sarjan keskivaiheilla Vastus ja LaPa olivat pisteen pronssijoukkuetta heikompia. Lappeenrantalaisseurojen keskinäinen paremmuus vaihtui, LaPa oli ensimmäistä kertaa Veiterää parempi, LaPa pysyi kaupungin ykkösseurana vuoteen 1976 asti. Putoamisviivan yläpuolelle mahtui vielä WP-35 ennen HIFK:ta ja OTP:ta. HIFK:n sarjapaikka tosin säilyi sarjan laajentamisen ansiosta. Vastuksen Pertti Tammilehto oli paras maalintekijä tehtyään 15 maalia.
Mestaruussarja > Sarjataulukko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Oulun Palloseura | 9 | 6 | 1 | 2 | 27–14 | 13 |
| Vasa IFK | 9 | 6 | 0 | 3 | 18–20 | 12 |
| Oulun Luistinseura | 9 | 5 | 1 | 3 | 30–19 | 11 |
| Käpylän Urheilu-Veikot | 9 | 5 | 1 | 3 | 22–13 | 11 |
| Veitsiluodon Vastus | 9 | 4 | 2 | 3 | 33–24 | 10 |
| Lappeenrannan Pallo | 9 | 3 | 4 | 2 | 22–19 | 10 |
| Lappeenrannan Veiterä | 9 | 4 | 0 | 5 | 26–24 | 8 |
| Warkauden Pallo -35 | 9 | 2 | 3 | 4 | 16–28 | 7 |
| Helsingin IFK | 9 | 1 | 3 | 5 | 24–30 | 5 |
| Oulun Työväen Palloilijat | 9 | 0 | 3 | 6 | 15–40 | 3 |
Mestaruussarja > Ottelut

| Joukkue | OPS | VIFK | OLS | KUV | VV | LaPa | LV | WP35 | HIFK | OTP |
| --- | --- | --- | --- | --- | --- | --- | --- | --- | --- | --- |
| Oulun Palloseura |  | 4-0 | 1-6 | 2-0 | 6-1 |  | 3-0 |  |  |  |
| Vaasan IFK |  |  | 6-1 |  |  |  | 1-0 | 2-1 | 0-4 |  |
| Oulun Luistinseura |  |  |  |  |  | 3-0 |  | 2-2 | 3-1 | 7-2 |
| Käpylän Urheilu-Veikot |  | 1-2 | 4-3 |  |  |  | 3-5 | 2-0 |  |  |
| Veitsiluodon Vastus |  | 5-1 | 1-0 | 1-2 |  |  | 6-1 |  |  | 4-4 |
| Lappeenrannan Pallo | 4-3 | 2-3 |  | 1-1 | 5-1 |  | 2-0 |  |  |  |
| Lappeenrannan Veiterä |  |  | 2-5 |  |  |  |  | 6-2 | 3-2 | 9-0 |
| Warkauden Pallo -35 | 1-1 |  |  |  | 0-9 | 2-2 |  |  | 6-4 |  |
| Helsingin IFK | 1-2 |  |  | 1-5 | 5-5 | 3-3 |  |  |  | 3-3 |
| Oulun Työväen Palloilijat | 1-5 | 2-3 |  | 0-4 |  | 3-3 |  | 0-2 |  |  |
Suomensarjasta nousivat MP ja SePS.
HIFK ja OTP putosivat sarjasta, mutta seuraavalla kaudella sarjaa laajennettiin ja kahdesta paikasta järjestettiin karsinta ennen seuraavan kauden alkua. Karsinnoissa HIFK voitti Akilleksen ja Oulun Tarmo voitti OTP:n. Näin HIFK:n sarjapaikka säilyi.
Mestaruussarja > Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| OPS | 5 | 9 135 | 1827 |
| LaPa | 5 | 6 695 | 1339 |
| OLS | 4 | 4 904 | 1226 |
| VIFK | 4 | 4 735 | 1184 |
| KUV | 4 | 4 281 | 1070 |
| WP35 | 4 | 3 927 | 982 |
| OTP | 5 | 4 839 | 968 |
| Veiterä | 4 | 3 207 | 802 |
| HIFK | 5 | 3 974 | 795 |
| Vastus | 5 | 3 898 | 780 |
| Yhteensä | 45 | 49 595 | 1102 |
Yleisömäärät kerätty Helsingin Sanomien otteluraporteista
Suomen mestarit

OPS:n joukkue: Jaakko Reiniharju, Pentti Ollikainen, Tuomo Kilponen, Matti Kovalainen, Jorma Ollanketo, Kari Poikolainen, Raimo Kaarela, Kalevi Härmä, Seppo Alatalo, Taisto Horneman, Veli Kalaoja, Seppo Kemppainen, Heikki Ollikainen ja Kimmo Palmas. Valmentaja: Reino Arvola
Katherine Cook Briggs

Katherine Cook Briggs vuonna 1921.
Katherine Cook Briggs (3. tammikuuta 1875 – 1968) oli ihmisten persoonallisuuksia arvioivan Myers–Briggsin tyyppi-indikaattorin (MBTI) uranuurtaja.
Briggs syntyi akateemiseen perheeseen, jotka uskoivat koulutuksen yhtäläiseen arvoon sekä miesten että naisten kohdalla, ja hän valmistui maatalouden alalta Michiganin valtionyliopistosta, mikä ei 1800-luvun lopulla ollut naisille yleistä. Maatalousopintojen jälkeen hän työskenteli opettajana, ja meni sitten naimisiin fyysikko Lyman Briggsin kanssa.
Briggs oli hyvin tuottelias kirjoittaja ja lukija, ja hän kirjoitti paljon lyhyitä kertomuksia, pääkirjoituksia sekä artikkeleita. Nuorta tytärtään kasvattaessa hän kiinnostui kasvatuksen teoriasta, ja useat hänen tekstinsä keskittyivätkin sekä koulutuksen että kasvatuksen aihepiireihin. Briggs uskoi, että lapset olivat luonnostaan uteliaita, ja että kasvatuksen tulisi tukea lasten luontaista oppimisenhalua. Lyhyen koulukokeilun jälkeen hän päätti opettaa Isabel-tyttärensä kotiopetuksessa, tukien tytön omia kiinnostuksenkohteita. Fiktion kirjoittajana Cook Briggsin kiinnostus erilaisia persoonallisuustyyppejä kohtaan kasvoi, ja vuonna 1917 hän ryhtyi tutkimaan aihepiiriä. Lopulta hän alkoi kehittämään omaa teoriaansa, kunnes vuonna 1923 Carl Jungin Psychologische Typen -kirjan englanninkielisen painoksen (1923) ilmestyttyä Briggs löysi siitä useita yhtäläisyyksiä oman persoonallisuusmallinsa kanssa. Hän kehitti tyttärensä Isabel Briggs Myersin kanssa toimivan indikaattorin, joka nimettiin heidän mukaansa.
Toisen maailmansodan aikaan 1941 Myers motivoitui toimivan persoonallisuusindikaattorin kehittämiseen. Hän halusi lopettaa sotien aiheuttamat kärsimykset ja tragediat ja uskoi, että ihmisten paremman keskinäisen ymmärtämisen kautta kärsimykset vähenisivät. Koska psykologit eivät asiasta kiinnostuneet, Myers ja Briggs päättivät yhdessä kehittää välineen, jolla teoria saataisiin konkreettiseen hyötykäyttöön. II maailmansodasta alkaen MBTI on ollut osa upseerien ja muiden johtajien valintakokeita.[lähde? ]
Kirjallisuutta

Hautala, T. M. & Routamaa, V.: Katse naamion taa: Itsetuntemuksesta voimaa. LEADEC Publications, in press 2007).
Karelia Expert Matkailupalvelu

Karelia Expert Matkailupalvelu Oy on Pohjois-Karjalan matkailun asiantuntijaorganisaatio, jonka perustehtävä on Pohjois-Karjalan maakuntaan kohdistuvan matkailukysynnän kasvattaminen. Karelia Expert on Visitkarelia.fi-brändin perustaja.
Historia

Yhtiö on perustettu 1.6.1993 nimellä P-K MatkailuMarkkinointi Oy ja vuonna 2001 aputoiminimeksi vakiintui Karelia Expert Matkailupalvelu. Vuodesta 2004 asti yhtiö on toiminut nimellä Karelia Expert Matkailupalvelu Oy. Vuonna 2005 Lieksan Matkailu Oy ja Ilomantsin Matkailu Oy fuusioituivat Karelia Expertin kanssa.
Aiheesta muualla

Karelia Expert Matkailupalvelu Oy:n kotisivu
VisitKarelia.fi
Katherine Anne Porter

| Katherine Anne Porter> Callie Russell Porter |
| --- | --- |

Henkilötiedot
Syntynyt: 15. toukokuuta 1890 Indian Creek, Texas, Yhdysvallat
Kuollut: 18. syyskuuta 1980 (90 vuotta) Silver Spring, Maryland, Yhdysvallat
Kansalaisuus:  yhdysvaltalainen
Ammatti:  kirjailija
Kirjailija
Äidinkieli: englanti
Aiheesta muualla
Löydä lisää kirjailijoitaKirjallisuuden teemasivulta
Katherine Anne Porter (15. toukokuuta 1890 Indian Creek, Texas, Yhdysvallat – 18. syyskuuta 1980 Silver Spring, Maryland, Yhdysvallat) oli Pulitzer-palkittu yhdysvaltalainen kirjailija, toimittaja, esseisti, novellisti ja poliittinen aktivisti. Hänen teoksensa Narrilaiva vuodelta 1962 oli ilmestymisvuonnaan myyntilistan kärjessä Yhdysvalloissa, mutta vielä enemmän kiitosta kriitikoilta hän on saanut novelleistaan. Teoksissaan hän käsittelee synkkiä aiheita, kuten petosta, kuolemaa ja ihmisen pahuuden alkulähdettä. Porteria on kunnioitettu 1990 Texasissa, jossa hänen kotiseutunsa Brown County on saanut Recorded Texas Historic Landmarkin numeron 2905.
Porterin novellikokoelma ”The Collected Stories of Katherine Anne Porter” sai vuonna 1965 Pulitzer-palkinnon.
Suomennetut teokset

Narrilaiva (Ship of fools), suom. Kaija Kauppi. Gummerus, 1967.
"Kukkiva Juudaksen puu" teoksessa: Amerikkalaisia kertojia, toim Jouko Linturi. Tammi 1959
Keidanren

Logo
Keidanren on japanilainen talousjärjestö, jonka perustettiin vuonna 1946. Siihen kuuluu yli 1500 japanilaista yritystä. Keidarenia pidetään yhtenä Japanin vaikutusvaltaisimmista organisaatioista.
Perustaminen

Japanin antautumisen jälkeisenä päivä 16. elokuuta 1945 kokoontui joukko johtavia liikemiehiä kauppaministeri Chikuhei Nakajiman luokse muodostaakseen järjestön, joka valvoisi heidän etujaan suhteessa Yhdysvaltoihin. Aloite johti seuraavana vuonna Keidanrenin perustamiseen. Kaikki Japanin suuryritykset liittyivät Keidanreniin.
Karen Zerby

Karen Elva Zerby (s. 31. heinäkuuta 1946) johtaa Kansainvälinen perhe -nimistä uskonnollista yhteisöä, yhdessä miehensä Steven Douglas Kellyn kanssa. Hänet tunnetaan yhteisön sisällä myös nimillä Mama Maria, Maria David sekä Queen Maria.
Elämä

Karen Zerby syntyi 1946 New Jerseyn Camdenissa papin tyttäreksi.
Vuonna 1969 Zerby liittyi Teens for Christ-järjestöön, ja alkoi toimia sen sihteerinä. Hänen ja ryhmän perustajan, David Bergin, välillä syttyi seksisuhde, jonka seurauksena Berg erosi ensimmäisestä vaimostaan ja avioitui itseään lähes kolmekymmentä vuotta nuoremman Zerbyn kanssa. Liitto jatkui kaksikymmentäviisi vuotta ja päättyi Bergin kuolemaan vuonna 1994. Zerbystä tuli liikkeen johtaja, ja hän avioitui pian Kellyn kanssa.
Lapset

Zerby synnytti ensimmäisen lapsensa, Ricky Rodriguezin, vuonna 1975. Pojan isä ei kuitenkaan ollut hänen aviomiehensä vaan teneriffalainen paikallinen hotellityöntekijä, jonka hän oli seksuaalisin keinoin värvännyt liikkeen jäseneksi. Rickyn lapsuudesta julkaistiin vuonna 1982 Story of Davidito, joka sisälsi paljon kuvia ja kuvauksia lasten seksuaalisesta hyväksikäytöstä. Vuonna 2001 poika erosi liikkeestä. Hän alkoi hautoa negatiivisia tunteita Perhettä kohtaan, ja yritti löytää äitinsä vuonna 2005. Tässä hän ei kuitenkaan onnistunut, joten hän sopi tapaamisen vanhan lastenhoitajansa Angela Smithin kanssa ja tappoi tämän viiltämällä kurkun auki. Smith oli Karenin läheinen ystävä, ja osallistui Rickyn sanojen mukaan hyväksikäyttöön. Ricky ampui itsensä pian murhan jälkeen.
Toinen lapsi, Christine Teresa "Techi" Zerby, syntyi 1979. Techin isä oli Perheen korkea-arvoinen jäsen Michael Sweeney, joka erosi yhteisöstä samana vuonna kun lapsi syntyi. Tytär on äitinsä tavoin yhä mukana liikkeen toiminnassa, eikä jaa veljensä käsitystä siitä, että heidän lapsuudessaan olisi tapahtunut seksuaalista väkivaltaa.
Kathe Koja

| Kathe Koja |
| --- | --- |
 Kathe Koja ja Walter Jon Williams vuonna 2005.
Henkilötiedot
Syntynyt: 1960 (ikä 63–64) Detroit, Michigan, Yhdysvallat
Ammatti:  kirjailija
Kirjailija
Tyylilajit:  kauhu, nuortenkirjallisuus
Pääteokset:  The Cipher, Straydog
Aiheesta muualla
Kotisivut
Löydä lisää kirjailijoitaKirjallisuuden teemasivulta
Kathe Koja (s. 1960) on yhdysvaltalainen kirjailija. Hän aloitti uransa kauhukirjallisuudella, mutta on sittemmin kirjoittanut myös nuortenkirjallisuutta ja historiallista fiktiota. Hänen teoksensa ovat voittaneet lukuisia palkintoja.
Koja syntyi Detroitissa ja alkoi harrastaa kirjoittamista jo lapsena. Hänen maineensa perustuu kuuteen vuosina 1991–1996 julkaistuun kauhuromaaniin, joissa yhdistyvät väkivaltainen ja groteski kuvasto, musta huumori, arkikokemuksen vastaiset tapahtumat sekä viittaukset 1980- ja 1990-lukujen vastakulttuuriin. Monet Kojan kauhuromaaneista käsittelevät hulluutta ja pakkomielteitä. Kojan esikoisromaani The Cipher (1991) sekoittaa ruumiskauhua kosmiseen kauhuun ja sitä pidetään nykykauhun klassikkona. Romaanille myönnettiin parhaan ensiromaanin Locus- ja Bram Stoker -palkinnot. Koja on tunnetuimpia naispuolisia splatterpunk-kirjailijoita.
Vuonna 1996 julkaistun Kinkin jälkeen Koja siirtyi kirjoittamaan nuortenromaaneja, joissa hän on käsitellyt esimerkiksi koulukiusaamista ja seksuaalista hyväksikäyttöä. Hänen päähenkilönsä ovat usein yksinäisiä ja ujoja hahmoja. Kojan ensimmäinen nuortenromaani Straydog (2002) sai tunnustusta eläinsuojeluyhdistyksiltä Humane Society of the United States ja American Society for the Prevention of Cruelty to Animals (KIND- ja Henry Bergh -palkinnot). Nuortenromaani Buddha Boy (2003) voitti sekin useita palkintoja, ja myös Kojan tuoreemmat teokset ovat saaneet myönteisen vastaanoton.
Vuonna 2010 Koja palasi aikuisten kirjallisuuden pariin historiallisella Under the Poppy -romaanillaan. Vuonna 2021 hänelle myönnettiin World Fantasy -palkinto novellikokoelmasta Velocities.
Koja tunnetaan eläinten oikeuksien puolestapuhujana. Hän on naimisissa kuvataiteilija Rick Liederin kanssa. Pariskunnalla on yksi poika.
Suomennettu tuotanto

”Epämuodostumia” (Teratisms, 1991). Antologiassa Aavistus verta.  (Toimittanut Ellen Datlow, alkuteos A Whisper of Blood ilmestynyt 1991)  Suomentanut Ilkka Äärelä ja Ulla Selkälä. Porvoo; Helsinki; Juva:  WSOY, 1993.  ISBN 951-0-18766-6.
”Noxin ruhtinas” (The Prince of Nox, 1992). Antologiassa Tulilintu.  (Toimittanut Markku Sadelehto)  Suomentanut Titia Schuurman. Helsinki:  Jalava, 1993.  ISBN 951-887-027-6.
”Sovitus näkymättömille äänille” (Arrangement for Invisible Voices, 1993). Tähtivaeltaja, 2001, 20. vsk, nro 3, s. 72–76.  Helsingin Science Fiction -seura.
”Kaksintanssi” (Pas de Deux, 1995). Antologiassa Himon anatomia.  (Toimittanut Toni Jerrman)  Suomentanut Anita Puumalainen. Helsinki:  Jalava, 1997.  ISBN 951-887-099-3.
Kansan parissa 4

| Kansan parissa 4 Sielun Veljet |
| --- | --- | --- |

Livealbumin tiedot
 Äänitetty : 1990–1991
 Julkaistu: 18. helmikuuta 2009
 Tyylilaji: suomirock
 Kesto: 71.26
 Levy-yhtiö: Poko Rekords
Sielun Veljien muut julkaisut
| Kansan parissa 3 2009 | Kansan parissa 4 2009 | Maallinen vaellus 1983–2011 2011 |
Kansan parissa 4 on suomalaisen Sielun Veljet -yhtyeen live-albumi, sekä neljäs ja viimeinen osa Provisualin tuottamasta livesarjasta. Se julkaistiin 18. helmikuuta 2009. Levy on koostettu kahdesta konserttinauhasta vuosilta 1990 ja 1991. Levy sisältää ennenjulkaisemattomat kappaleet Kovaa peliä rakkaudessa, Ränsistynyttä rakkautta, Outo tarina ja Palavia perseitä. Kappale Don Quijote on julkaistu aiemmin Ismo Alangon soololevyllä Taiteilijaelämää vuonna 1995. Kappaleesta Kovaa peliä rakkaudessa on julkaistu Musta laatikko -boksilla instrumentaaliversio ja kappaleesta Ränsistynyttä rakkautta livelevyllä Kansan parissa 3 englanninkielinen versio nimellä Rundown But Romantic.
Kappaleet

Mustamaalaan – 3.24
Onnellinen päivä – 4.59
Kovaa peliä rakkaudessa – 4.17
Ränsistynyttä rakkautta – 4.01
Elintaso – 5.17
Satujen julma taikayö – 5.20
Suomi-Finland – 4.26
Tää on tää – 2.29
Outo tarina – 4.29
Taloustiistai – 3.43
Josef, Josef – 4.45
Totuus vai tequila – 4.48
Tiskirätti – 3.59
Palavia perseitä – 3.52
Don Quijote – 4.30
Ihminen – 5.39
Laatikoita – 3.52
Päänahka (buka aat) – 3.38
Kokoonpano

Ismo Alanko – laulu, sähkökitara (1, 5–11, 13–15, 18), akustinen kitara (2–4, 12, 16, 17), urut (7)
Jukka Orma – sähkökitara, taustalaulu (2, 3, 5, 7, 8, 11, 13–16), rytmikone (11, 17)
Jouko Hohko – basso, taustalaulu (5, 7, 8, 17)
Alf Forsman – rummut
Arvostelut

Soundi:
Ken zazpi

Ken zazpi esiintymässä.
Ken zazpi on baskimaalainen yhtye. Nimi on baskin kieltä ja tarkoittaa -7. Yhtye soittaa pääosin melodisia rakkauslauluja. Tunnetuin kappale on luultavasti Ilargia, joka tarkoittaa kuuta.
Aiheesta muualla

Ken zazpin kotisivut (Arkistoitu – Internet Archive)
Karelia-puhallinorkesteri

Pääkaupungin Karjalaisten Soittokunta vuonna 1947.
Karelia-puhallinorkesteri on Helsingissä toimiva puhallinorkesteri, .